เทคนิคแบบสนุกๆ และไม่เครียด สิ่งที่ควรและไม่ควรทำ เรียนแบบจริงจัง
สิ่งที่ง่ายที่สุดอย่างหนึ่งที่คุณสามารถทำเพื่อเรียนภาษาอังกฤษให้ได้เร็วๆ ก็คือ การอ่านให้มากที่สุดเท่าที่คุณจะทำได้ อ่านให้ได้ตลอดเวลาเมื่อมีโอกาส วิธีนี้จะทำให้คุณมีศัพท์ในหัวมากขึ้น และยังช่วยในการเรียนรู้ไวยากรณ์รวมถึงคำสแลงด้วย  ใช้วิธีอ่านการ์ตูน เพราะตัวเลือกง่ายๆ ตัวเลือกหนึ่งหากคุณไม่อยากจะอ่านหนังสือเด็กก็คือการอ่านการ์ตูน ซึ่งหนังสือการ์ตูนภาษาอังกฤษนั้นคุณสามารถหาซื้อได้ทั้งที่ร้านขายหนังสือหรือทางออนไลน์ หรือไม่คุณก็อาจจะอ่านการ์ตูนออนไลน์ที่มีให้อ่านแบบฟรีๆ ก็ได้ (การ์ตูนออนไลน์พวกนี้เรามักเรียกกันว่า webcomics) อ่านหนังสือที่ตัวเองเคยอ่านมาก่อน โดยให้คุณลองอ่านหนังสือสักเรื่องหนึ่งที่ตัวเองเคยอ่านแล้ว เพราะถ้าหากว่าคุณรู้เรื่องราวเล็กๆ น้อยๆ ในหนังสืออยู่แล้วว่ามีอะไรเกิดขึ้นบ้าง นั่นก็จะทำให้คุณคาดเดาและทำความเข้าใจคำศัพท์ต่างๆ ที่อยู่ในหนังสือได้ง่ายมากขึ้น ให้ลองอ่านหนังสือพิมพ์ เพราะหนังสือพิมพ์เป็นทางเลือกที่ดีในการเรียนรู้พื้นฐานของภาษา เนื่องจากว่าในหนังสือพิมพ์นั้นมักจะใช้ไวยากรณ์ที่ดีมากๆ และถูกเขียนขึ้นมาให้ง่ายต่อการเข้าใจ ซึ่งคุณสามารถเข้าไปอ่านหนังสือพิมพ์ออนไลน์ที่เป็นภาษาอังกฤษได้ เช่น New York Times หรือ The Guardian การดูหนังช่วยพัฒนาภาษาอังกฤษของคุณได้เหมือนกัน เพราะมันช่วยทำให้คุณได้ฟังว่าเสียงพูดในภาษานั้นเป็นแบบไหน แถมยังช่วยให้คุณได้เรียนรู้คำศัพท์ใหม่ๆ ด้วย คุณอาจจะเริ่มต้นจากการดูไปพร้อมกับซับไตเติลก่อนก็ได้ แต่ว่าถ้าคุณดูแบบไม่มีซับไตเติล คุณก็อาจจะได้เรียนรู้อะไรมากขึ้นไปอีก ดังนั้น เมื่อไรที่คุณมีศัพท์พื้นฐานต่างๆ อยู่ในหัวแล้ว ให้คุณพยายามดูแบบไม่ต้องเปิดซับไตเติล และโฟกัสไปที่การฟังคำศัพท์ที่ตัวเองรู้จัก และให้ลองเดาศัพท์ที่ตัวเองไม่รู้จักจากสิ่งที่เกิดขึ้นในหนังเรื่องนั้นด้วย เกมประเภท MMO คือเกมออนไลน์ที่คุณต้องเล่นร่วมกับคนอื่น ซึ่งคุณสามารถเลือกเล่นกับคนในประเทศที่ใช้ภาษาอังกฤษได้ และนี่จะเป็นการเปิดโอกาสให้คุณได้พูดคุยและเรียนรู้จากเจ้าของภาษา ซึ่งเกมที่น่าเล่นก็จะมีทั้งเกม Guild Wars เกม World of Warcraft และเกม The Elder Scrolls Online Pen-pal คือคนที่ต้องการจะเรียนภาษาของคุณจากจดหมาย (หรืออีเมล) ที่คุณเขียนไปหา และพวกเขาก็จะเขียนตอบคุณกลับมา ซึ่งวิธีการก็คือ คุณเขียนครึ่งหนึ่งของจดหมายตัวเองเป็นภาษาของคุณ เพื่อที่อีกฝ่ายจะได้ฝึกภาษาคุณได้ และคุณก็เขียนอีกครึ่งหนึ่งเป็นภาษาอังกฤษ เพื่อที่คุณจะได้สามารถฝึกทักษะภาษาอังกฤษของตัวเอง โดยคุณจะเขียนเรื่องอะไรก็ได้ตามแต่ใจคุณเลย! ซึ่งเดี๋ยวนี้ก็มีหลายเว็บไซต์มาก ที่คุณสามารถใช้หา pen-pal ทางออนไลน์ได้ คุณอาจจะลองทำความรู้จักกับเพื่อนใหม่ที่พูดภาษาอังกฤษทางออนไลน์ แล้วคุยแชทกัน อีเมลหากัน หรือคุยกันผ่านทาง Skype เพื่อฝึกภาษาอังกฤษของตัวเองก็ได้ โดยคุณอาจจะหาเพื่อนทางออนไลน์ด้วยการเข้าร่วมกลุ่มแฟนคลับของใครสักคน หรือเข้าร่วมชุมชนการเรียนรู้ภาษาอย่าง Fluentify ก็ได้ การเรียนรู้วิธีการร้องเพลงถือว่าเป็นทางเลือกที่ดีอีกทางหนึ่งในการพัฒนาทักษะภาษาอังกฤษของตัวเองให้ดีขึ้น เพราะวิธีนี้จะช่วยให้คุณได้เรียนรู้เสียงในภาษาอังกฤษ (เสียงสัมผัสจะช่วยเรื่องการออกเสียงของคุณได้) และยังช่วยพัฒนาคลังคำศัพท์ในหัวคุณด้วย ฉะนั้น ให้ลองหาเพลงที่ตัวเองชอบมาสักเพลงหนึ่ง แล้วเรียนรู้จากเพลงนั้น และดูว่าความหมายของเพลงนั้นคืออะไร เมื่อไรก็ตามที่คุณกำลังพยายามจะเรียนรู้คำใหม่ๆ จำไว้ว่าอย่าพยายามจำศัพท์ให้ได้ทีละมากๆ และในแต่ละครั้งให้จำไปทีละน้อยๆ ก่อน อย่าข้ามไปคำศัพท์อื่นๆ จนกว่าคุณจะจำได้จริงๆ ว่าคำศัพท์เหล่านั้นมีความหมายว่าอะไร ให้คุณติดป้ายคำศัพท์กับทุกๆ สิ่งที่บ้านคุณมี เพื่อช่วยให้ตัวคุณเองได้เรียนรู้ศัพท์เหล่านั้น วิธีนี้จะช่วยสอนให้คุณนึกเป็นภาพออกมาเวลาที่คุณเจอคำเหล่านั้น โดยที่ไม่จำเป็นต้องแปลทุกสิ่งทุกอย่างอยู่ภายในหัวเลย การเสิร์ชหาภาพใน Google Images คือวิธีที่ดีในการเรียนรู้คำต่างๆ ที่เป็นคำนาม (และคำประเภทอื่นๆ อีกบางประเภท) ในภาษาที่คุณเรียนอยู่ ดังนั้น ให้คุณลองเสิร์ชคำใหม่ๆ ลงในนั้นดู รูปภาพหลายๆ รูปที่โชว์ขึ้นมาจะช่วยทำให้คุณเรียนรู้คำเหล่านั้นได้ จริงๆ คุณไม่ควรเรียนแค่จากคำศัพท์ที่อยู่ใน flashcard (การ์ดที่มีคำในภาษาอังกฤษอยู่บนด้านหนึ่งของการ์ด และคำแปลในภาษาของคุณอีกด้านหนึ่ง) เพราะมันจะกลายเป็นการสอนให้คุณแปลทุกสิ่งทุกอย่างในหัวของตัวเอง จนทำให้คุณเข้าใจภาษาอังกฤษที่ตัวเองได้ยินได้ช้า ฉะนั้น พยายามเรียนรู้คำศัพท์ภาษาอังกฤษด้วยเสียงหรือภาพจะดีกว่า ความจริงอย่างหนึ่งเกี่ยวกับภาษาอังกฤษก็คือ คนส่วนใหญ่ไม่ได้พูดด้วยไวยากรณ์ที่ถูกต้องไปซะหมดหรอก และน้อยคนมากที่จะพูดด้วยไวยากรณ์ที่ถูกต้องสมบูรณ์แบบ ฉะนั้น หากคุณมัวแต่ใช้เวลาส่วนใหญ่หมดไปกับการพยายามจดจำหลักไวยากรณ์ นั่นก็มีแต่จะทำให้คุณเสียเวลาไปเปล่าๆ จำไว้ว่า เวลาที่คุณพูดผิด นั่นก็ไม่ใช่เรื่องแย่อะไร เพราะจะมีคนช่วยแก้ให้คุณเอง และคุณก็เรียนรู้จากจุดนั้นได้เรื่อยๆ จนในที่สุด คุณก็จะสามารถพูดได้อย่างถูกต้อง และไม่จำเป็นต้องคิดอะไรเยอะเวลาที่จะพูดออกมา สิ่งสำคัญที่สุดในการเรียนรู้ภาษาให้ได้เร็วๆ ก็คือการพูดออกมานั่นเอง แค่ใช้ทักษะภาษาของตัวเองให้มากที่สุดเท่าที่ทำได้ ไม่ต้องกังวลว่าจะพูดผิดพูดถูก เพราะถ้าคุณไม่ฝึกใช้ทักษะที่ตัวเองมี คุณก็จะเรียนรู้ได้ช้าลง ฉะนั้น พูดมันออกมาเลย! เรารู้ว่าคุณทำได้! คอร์สสอนภาษาอังกฤษจะช่วยทำให้คุณได้เรียนรู้คำศัพท์สำคัญต่างๆ และช่วยทำให้คุณมั่นใจได้ว่าตัวเองกำลังเรียนรู้ทุกสิ่งทุกอย่างในแบบที่ถูกต้อง โดยวิธีการหลักๆ ในการลงเรียนคอร์สภาษาอังกฤษจะมีดังต่อไปนี้  วิธีแรกคือ ลงเรียนคอร์สออนไลน์ บางคอร์สอาจจะต้องเสียเงิน บางคอร์สสามารถเรียนได้ฟรี ซึ่งบางทีคอร์สที่ต้องเสียเงินอาจจะดีกว่าคอร์สฟรี แต่ว่าจริงๆ ก็ไม่จำเป็นต้องแบบนั้นทุกครั้งไปหรอก และตัวอย่างของโปรแกรมเรียนภาษาออนไลน์ดีๆ ก็จะมีอย่างเช่น LiveMocha และ Duolingo อีกวิธีหนึ่งคือ ลงเรียนคอร์สในสถาบันสอนภาษา โดยคุณอาจจะลงเรียนคลาสเรียนที่ทางมหาวิทยาลัยใกล้บ้านของคุณเปิดสอน หรือจะลงเรียนในโรงเรียนสอนภาษาก็ได้ ซึ่งวิธีนี้จะต้องมีค่าใช้จ่าย แต่ว่าคำแนะนำหรือความช่วยเหลือจากครูผู้สอนจะเป็นสิ่งที่สำคัญอย่างมากสำหรับตัวคุณ และจะช่วยทำให้คุณเรียนรู้ได้เร็วกว่าการพยายามเรียนด้วยตัวเองคนเดียว วิธีนี้จะเป็นการบังคับตัวคุณไปกลายๆ ว่าให้ฝึกการเขียนและการใช้คำศัพท์ นอกจากนี้ยังจะเป็นสิ่งที่ช่วยบังคับให้ตัวคุณฝึกฝนการสร้างประโยคใหม่ๆ ขึ้นมา แทนการใช้ประโยคซ้ำๆ ที่ตัวเองรู้อยู่แล้วด้วย โดยคุณอาจจะเขียนไดอารี่เกี่ยวกับเรื่องราวในแต่ละวันของคุณ หรือว่าจะจดบันทึกอะไรเล็กๆ น้อยๆ เอาไว้เวลาที่คุณได้ยินหรือได้เห็นคำใหม่ๆ ก็ได้ การเดินทางไปที่ใดที่หนึ่งที่มีผู้คนพูดภาษาอังกฤษนั้น จะช่วยทำให้คุณเรียนรู้ภาษาอังกฤษได้เร็วขึ้นมากๆ ฉะนั้น ให้คุณลองหางานชั่วคราวทำในประเทศที่ใช้ภาษาอังกฤษหรือลงเรียนสักหลักสูตรหนึ่งที่เปิดสอนที่นั่นดู หรือไม่คุณก็อาจจะทำทริปท่องเที่ยวในช่วงเวลาสั้นๆ ก็ได้ แต่จำไว้ว่า การทำตัวเองให้ซึมซับกับภาษานั้น อย่างน้อยสัก 3 เดือน จะเป็นสิ่งที่ช่วยคุณได้มากที่สุด แน่นอนอยู่แล้วว่าเราสามารถที่จะเรียนภาษาอังกฤษด้วยตัวเองได้ และเทคนิคในการเรียนภาษาอังกฤษด้วยตัวเองให้ได้เร็วๆ ก็คือการทำภาษาอังกฤษให้เป็นสิ่งสำคัญที่สุดสำหรับตัวเราเอง ฉะนั้น ให้คุณเรียนภาษาอังกฤษด้วยตัวเองในทุกครั้งที่มีเวลาว่าง และฝึกใช้ภาษาอังกฤษของตัวเองให้มากที่สุดเท่าที่จะทำได้ มีหลายสิ่งหลายอย่างในโลกออนไลน์ที่จะช่วยทำให้คุณเรียนภาษาอังกฤษได้เร็วขึ้น ไม่ว่าจะเป็นตั้งแต่โปรแกรมประเภท flashcard ไปจนถึงแอปพลิเคชันในโทรศัพท์มือถือ ซึ่งที่น่าลองใช้ก็จะมีอย่างเช่น ANKI (flashcard) และ Memrise (มีทั้ง flashcard และอย่างอื่นอีกมายมาย) และก็มี Forvo (คู่มือการออกเสียง) อีกอย่างหนึ่งด้วยที่น่าลอง การทำตัวเองให้คุ้นชินกับภาษา คือวิธีที่ดีที่สุดวิธีหนึ่งในการเรียนภาษา ซึ่งนั่นก็หมายความว่าคุณต้องเรียนภาษาอังกฤษให้ได้ทุกวัน วันละ 3 ชั่วโมงเป็นอย่างน้อย เพราะลำพังแค่สัปดาห์ละ 1 ชั่วโมง คงไม่เพียงพอสำหรับการเรียนรู้ภาษาอย่างแน่นอน และถ้าเกิดว่าคุณสามารถใช้เวลาอย่างน้อย 6 ชั่วโมงต่อวันไปกับการฝึกฟัง ฝึกเขียน และฝึกพูดภาษาอังกฤษได้ นั่นจะเป็นสิ่งที่ช่วยคุณได้มากที่สุด
อ่าน อ่าน แล้วก็อ่าน. ดูหนัง. เล่นเกมประเภท MMO. หา pen-pal (เพื่อนทางจดหมาย) สักคน. ทำความรู้จักกับเพื่อนใหม่. ร้องเพลง. ควรเรียนรู้คำศัพท์ทีละน้อยๆ . ควรแปะป้ายไว้กับทุกสิ่งที่อยู่ในบ้าน. ควรใช้ประโยชน์จาก Google Images. อย่าพยายามเรียนรู้ด้วย flashcard อย่างเดียว. อย่าโฟกัสกับเรื่องไวยากรณ์มากไป. อย่ากลัวที่จะลอง. ลงเรียนคอร์สภาษา. เขียนบันทึก. เดินทางไปยังประเทศที่พูดภาษาอังกฤษ. เรียนด้วยตัวเอง. ใช้ประโยชน์จากสิ่งที่อยู่ในโลกออนไลน์. ซึมซับตัวเองให้เข้ากับภาษานั้น.
https://www.wikihow.com/Learn-English-Faster https://www.wikihow.com/Learn-English-Faster https://www.wikihow.com/Learn-English-Faster
Fun Techniques Do's and Don'ts Serious Study